દિકરી તારા સોભાગ્યનું સિંદુર આજ ઘોળી લાવ્યો છું, વિઘાતાએ જે લખ્યું હતું તે સરનામું શોઘી લાવ્યો છું, કાળજા કેરો કટકો તુ, વેગળી નથી કરી ક્યારેય , તારી ને મારી જુદાઇનું કોઇને વચન દઇને આવ્યો છું, દિકરી તારા માટે આજ પાનેતર લઈને આવ્યો છું, સપના મારા જે હતા પાલવમાં બાંઘી લાવ્યો છું, પારકી અમાનત છે તુ બીજાની ક્યાં સુઘી સંભાળુ, ભારે હૈયે તારી કંકોત્રી હેતના તેડા લખવા લાગ્યો છું, ઢીંગલી જેવી લાડલી માટે રણઝણ ઝાંઝર લાવ્યો છું, હદય મારું રડે છે પણ મુખ પર સ્મિત લાવ્યો છું, પથ્થર જેવો બાપ પણ રડી પડે છે દિકરી ની વિદાયથી, આંગણું મારૂ સુનું થાશે હું વિવશ બની ઉભો છું, સંસાર તારો સ્વર્ગ બને એજ આશિષ ગુંથી લાવ્યો છું, દર્પણ છે તુજ મારૂ એવો અરીસો લાવ્યો છું, પારકાને પોતિકા ગણી બન્ને કુળને શોભાવજે , લુછી નાંખ આંસુ દિકરી ખુશીનો અવસર લાવ્યો છું, ખુણે ખુણે સંભળાશે તારો નાદ , હરપળે આવશે અમોને તારી યાદ, કોને પાડીશું હવે અમે સાદ, સાસરવાસને શોભાવજે એવી અમ આસ.